text: 
  * Selv vejrliget forsøges nu styret af videnskabsmændene. Et 
  bioteknologisk selskab i Californien eksperimenterer med jordbær-gener, 
  der gør planterne usårlige overfor frost.
  
  * Tobaksplanter kan tilsættes en særlig mikrobe, der producerer skarpe 
  " dræber-krystaller " inde i tobaksbladene. Når en larve gnaver i 
  bladene, vil krystallerne rive deres indvolde op !
  
  * Indenfor skovbruget forsøger man at finde frem til væksthormoner, 
  der kan få træer til at vokse hurtigere. Og på den måde producere 
  mere tømmer.
  
  * Det amerikanske firma Lubrizol eksperimenterer med solsikkefrø, der 
  med et højt indhold af olie kan bruges til fremstilling af plastic 
  og nylon.
  
  * Ideen om at skabe en firkantet tomat, der let lader sig stakke i 
  supermarkederne, var længe en stående vittighed blandt forskerne. Men i
   USA er man faktisk i gang med et sådant projekt.
  
  * Andre forskere forsøger at krydse sig til kornsorter, som kan 
  trække kvælstof ud af luften og helt klare sig uden kunstgødning.
  
  
  
  